Nju Jork: Udhëheqësit e Kosovës zotohen të ruajnë unitetin
Në konferencën për 120 ditët e para ata u zotuan se do të zbatojnë Paketën Ahtisari si kornizë për shtetin e ri.
Udhëheqësit kryesorë të Kosovës i dhanë fund konferencës me zotimin për të ruajtur unitetin në këtë periudhë kritike për të ardhmen e vendit. Konferenca e mbyllur për mediat u organizua nga Fondacioni “Rockefeller Brothers” dhe tri organizata të tjera dhe kishte si qëllim përgatitjen e strategjisë për 120 ditët e para të Kosovës së pavarur. Në konferencë folën ish Presidenti Klinton, ish sekretarja amerikane e shtetit Medlin Ollbrajt, nënsekretari i shtetit Nikolas Bërns dhe diplomati Riçard Hollbruk. Korrespondenti ynë ishte të dielën në Fondacionin Rockefeller Brothers në Nju Jork ku bisedoi me pjesmarrës të konferencës. Me nënkuptimin e qartë se pavarësia nuk do të vonojë, udhëheqësit politikë të Kosovës shpallën synimet e tyre për të demonstruar se Kosova do të funksionojë normalisht në 120 ditët e para të tranzicionit të saj. Një deklaratë e Grupit të Unitetit që mori pjesë në Konferencën e zhvilluar në Pokantiko të Nju Jorkut zotohet se do të zbatojë Paketën Ahtisari si kornizë të përgjithshme për shtetin e ri. Ja se si i përshkroi këto sfida Presidenti Fatmir Sejdiu: Udhëheqësit politikë të Kosovës patën rastin të dëgjojnë në Pokantiko diplomatë të vendeve që kanë kaluar nga një situata varësie në shtete të pavarura si Timori Lindor apo që kanë përjetuar një tranzicion drejt formimit të një shteti të ri si Afrika e Jugut dhe Afganistani. Kryeministri Agim Çeku thotë se kjo ishte një ndihmë për udhëheqësit e Kosovës: Wolfgang Petritsch, ambasadori i Austrisë në selinë e OKB-së në Gjenevë, i cili së bashku me ambasadorin amerikan Frank Wisner shërbeu si moderator i Konferencës, tha se çështja e bashkëjetesës me pakicat do të jetë me rëndësi të madhe për të matur përparimin e Kosovës në këtë periudhë kalimtare: Në Konferencë morën pjesë edhe përfaqësues të komunitetit serb të Kosovës. Kryetari i Partisë Demokratike Hashim Thaçi tha se 120 ditët e para do të kenë rëndësi të madhe për Kosovën. Presidenti i Fondacionit Rockefeller Brothers, Stephen Heinz tha se konferenca arriti mjaft përparim: //ad//